KOMMISSIONENS FORORDNING (EF) Nr. 1563/95 af 30. juni 1995 om ændring af forordning (EØF) nr. 388/92 og (EØF) nr. 1727/92 om gennemførelsesbestemmelser for den særlige forsyningsordning for henholdsvis de oversøiske franske departementer (OD) og Azorerne og Madeira vedrørende kornprodukter og om udarbejdelse af opgørelsen over forsyningsbehovene

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 3763/91 af 16. december 1991 om særlige foranstaltninger for visse landbrugsprodukter til fordel for de oversøiske franske departementer (1), senest ændret ved forordning (EF) nr. 3290/94 (2), særlig artikel 2, stk. 6,

under henvisning til Rådets forordning (EØF) nr. 1600/92 af 15. juni 1992 om særlige foranstaltninger for visse landbrugsprodukter til fordel for Azorerne og Madeira (3), senest ændret ved forordning (EF) nr. 3290/94, særlig artikel 10,

under henvisning til Rådets forordning (EØF) nr. 1766/92 af 30. juni 1992 om den fælles markedsordning for korn (4), senest ændret ved akten vedrørende Østrigs, Finlands og Sveriges tiltrædelse og ved forordning (EF) nr. 3290/94, særlig artikel 10, stk. 4, og

ud fra følgende betragtninger:

Iværksættelsen af Uruguay-rundens landbrugsaftale indebærer betydelige ændringer af importordningen; følgelig bør Kommissionens forordning (EØF) nr. 388/92 (5), senest ændret ved forordning (EF) nr. 3101/94 (6), og Kommissionens forordning (EØF) nr. 1727/92 (7), senest ændret ved forordning (EF) nr. 2426/94 (8), ændres;

den opgørelse over forsyningsbehovene vedrørende kornprodukter for Azorerne og Madeira, som blev indført ved forordning (EØF) nr. 1727/92, gør det muligt at ombytte de mængder, der er fastsat for visse produkter, med hinanden; for at dække behovene på Azorerne har det vist sig nødvendigt at indføre ændringer i opgørelsen; som følge af de portugisiske myndigheders anmodning og for at opnå en forenkling bør alle frister for indgivelse af licensansøgninger have den samme længde;

de i denne forordning fastsatte foranstaltninger er i overensstemmelse med Forvaltningskomitéen for Korn -

UDSTEDT FØLGENDE FORORDNING:

Artikel 1

I forordning (EØF) nr. 388/92 foretages følgende ændringer:

1) Artikel 1, stk. 1, affattes således:

»1. Det er i bilaget fastsat, hvor store mængder i opgørelsen over forsyningsbehovene der fritages for importtold ved import fra tredjelande, og hvor store mængder der ydes EF-støtte for, jf. artikel 2 i forordning (EØF) nr. 3763/91.«

2) Artikel 6 affattes således:

»Artikel 6

Leveringsstøtten justeres:

a) for alle de i bilaget omhandlede kornprodukter undtagen majs, sorghum, malt og groft mel af hård hvede i perioden fra august til maj i et og samme høstår med den månedlige forhøjelse, der gælder for den interventionspris, der er fastsat for nævnte høstår for det pågældende korn, multipliceret med antallet af måneder mellem måneden for ansøgningen om støttelicensen og den måned, hvor hver afskrivning på licensen blev foretaget. Den første justering finder sted den første dag i kalendermåneden efter dagen for ansøgningen om licens

b) for majs og sorghum i perioden fra november i et høstår til august i det følgende høstår med den månedlige forhøjelse, der gælder for interventionsprisen for det gamle høstår for det pågældende korn, multipliceret med antallet af måneder mellem måneden for ansøgningen om støttelicensen og den måned, hvor hver afskrivning på licensen blev foretaget. Den første justering finder sted den første dag i kalendermåneden efter dagen for ansøgningen om licens

c) for malt og groft mel af hård hvede i perioden fra august til maj i ét og samme høstår med den månedlige forhøjelse, der gælder for interventionsprisen for nævnte høstår, multipliceret dels med antallet af måneder mellem måneden for ansøgningen om støttelicensen og den måned, hvor hver afskrivning på licensen blev foretaget, og dels med den respektive forarbejdningskoefficient. Disse koefficienter er henholdsvis 1,3 for malt og 1,5 for groft mel af hård hvede. Den første justering finder sted den første dag i kalendermåneden efter dagen for ansøgningen om licens

d) for alle produkter undtagen majs og sorghum for hver levering, der afskrives i det nye høstår, såfremt licensens gyldighedsperiode overskrider høstårets udgang, således: Leveringsstøtten nedsættes dels med et beløb svarende til forskellen mellem interventionsprisen, uden månedlige forhøjelser, i det gamle og det nye høstår og dels med et beløb svarende til den månedlige forhøjelse i det nye høstår, multipliceret med antallet af måneder mellem august inklusive og måneden for ansøgningen om licens

e) for majs og sorghum for hver levering, der afskrives fra den 1. november, såfremt licensens gyldighedsperiode overskrider udgangen af september, således: Leveringsstøtten nedsættes dels med et beløb svarende til forskellen mellem interventionsprisen, uden månedlige forhøjelser, i det gamle og det nye høstår og dels med et beløb svarende til den månedlige forhøjelse i det igangværende høstår, multipliceret med antallet af måneder mellem november inklusive og måneden for ansøgningen om licens.

De i litra d) og e) omhandlede justeringer foretages dog ikke, når den erhvervsdrivende godtgør over for myndighederne i destinationsregionen, at:

- de leverede produkter undtagen majs og sorghum, der forelægges til afskrivning på støttelicensen, blev forsendt inden den 1. juli, og

- med hensyn til majs og sorghum blev de leverede produkter, der forelægges til afskrivning på støttelicensen, forsendt inden den 1. oktober.

Dette godtgøres ved konnossementet eller ved et andet transportdokument, der frembyder tilstrækkelige garantier, og som er behørigt udfærdiget ved forsendelsen.«

Artikel 2

I forordning (EØF) nr. 1727/92 foretages følgende ændringer:

1) Artikel 1, stk. 1, affattes således:

»1. Det er i bilaget fastsat, hvor store mængder i opgørelsen over forsyningsbehovene der fritages for importtold ved import fra tredjelande, og hvor store mængder der ydes EF-støtte for, jf. artikel 2 i forordning (EØF) nr. 1600/92.«

2) Artikel 4, stk. 1, affattes således:

»1. Licensansøgningerne skal indgives til myndighederne senest den femte arbejdsdag i hver måned. En licensansøgning kan kun tages i betragtning:

a) hvis den ikke overstiger den maksimumsmængde, der er til rådighed ved indgivelsen af ansøgningen

b) hvis det inden udløbet af fristen for indgivelse af licensansøgninger er godtgjort, at ansøgeren har stillet en sikkerhed på 23 ECU pr. ton.«

3) Artikel 6 affattes således:

»Artikel 6

Leveringsstøtten justeres:

a) for alle de i bilaget omhandlede kornprodukter undtagen majs, sorghum, malt og groft mel af hård hvede i perioden fra august til maj i et og samme høstår med den månedlige forhøjelse, der gælder for den interventionspris, der er fastsat for nævnte høstår for det pågældende korn, multipliceret med antallet af måneder mellem måneden for ansøgningen om støttelicensen og den måned, hvor hver afskrivning på licensen blev foretaget. Den første justering finder sted den første dag i kalendermåneden efter dagen for ansøgningen om licens

b) for majs og sorghum i perioden fra november i et høstår til august i det følgende høstår med den månedlige forhøjelse, der gælder for interventionsprisen for det gamle høstår for det pågældende korn, multipliceret med antallet af måneder mellem måneden for ansøgningen om støttelicensen og den måned, hvor hver afskrivning på licensen blev foretaget. Den første justering finder sted den første dag i kalendermåneden efter dagen for ansøgningen om licens

c) for malt og groft mel af hård hvede i perioden fra august til maj i ét og samme høstår med den månedlige forhøjelse, der gælder for interventionsprisen for nævnte høstår, multipliceret dels med antallet af måneder mellem måneden for ansøgningen om støttelicensen og den måned, hvor hver afskrivning på licensen blev foretaget, og dels med den respektive forarbejdningskoefficient. Disse koefficienter er henholdsvis 1,3 for malt og 1,5 for groft mel af hård hvede. Den første justering finder sted den første dag i kalendermåneden efter dagen for ansøgningen om licens

d) for alle produkter, undtagen majs og sorghum for hver levering, der afskrives i det nye høstår, såfremt licensens gyldighedsperiode overskrider høstårets udgang, således: Leveringsstøtten nedsættes dels med et beløb svarende til forskellen mellem interventionsprisen, uden månedlige forhøjelser, i det gamle og det nye høstår og dels med et beløb svarende til den månedlige forhøjelse i det nye høstår, multipliceret med antallet af måneder mellem august inklusive og måneden for ansøgningen om licens

e) for majs og sorghum for hver levering, der afskrives fra den 1. november, såfremt licensens gyldighedsperiode overskrider udgangen af september, således: Leveringsstøtten nedsættes dels med et beløb svarende til forskellen mellem interventionsprisen, uden månedlige forhøjelser, i det gamle og det nye høstår og dels med et beløb svarende til den månedlige forhøjelse i det igangværende høstår, multipliceret med antallet af måneder mellem november inklusive og måneden for ansøgningen om licens.

De i litra d) og e) omhandlede justeringer foretages dog ikke, når den erhvervsdrivende godtgør over for myndighederne i destinationsregionen, at:

- de leverede produkter undtagen majs og sorghum, der forelægges til afskrivning på støttelicensen, blev forsendt inden den 1. juli, og

- med hensyn til majs og sorghum blev de leverede produkter, der forelægges til afskrivning på støttelicensen, forsendt inden den 1. oktober.

Dette godtgøres ved konnossementet eller ved et andet transportdokument, der frembyder tilstrækkelige garantier, og som er behørigt udfærdiget ved forsendelsen.«

4) Bilaget affattes som angivet i bilaget til nærværende forordning.

Artikel 3

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Artikel 1, nr. 1 og 2, samt artikel 2, nr. 1 og 3, anvendes fra den 1. juli 1995.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 30. juni 1995.

På Kommissionens vegne

Franz FISCHLER

Medlem af Kommissionen

(1) EFT nr. L 356 af 24. 12. 1991, s. 1.

(2) EFT nr. L 349 af 31. 12. 1994, s. 105.

(3) EFT nr. L 173 af 27. 6. 1992, s. 1.

(4) EFT nr. L 181 af 1. 7. 1992, s. 21.

(5) EFT nr. L 43 af 19. 2. 1992, s. 16.

(6) EFT nr. L 328 af 20. 12. 1994, s. 16.

(7) EFT nr. L 179 af 1. 7. 1992, s. 101.

(8) EFT nr. L 259 af 7. 10. 1994, s. 4.

BILAG

»BILAG

Opgørelse over forsyningsbehovene på Azorerne og Madeira for korn for høståret 1994/1995

>TABELPOSITION>